CELEX: C2006/178/65
Language: el
Date: 2006-07-29 00:00:00
Title: Υπόθεση T-149/06: Προσφυγή της Castellani κατά ΓΕΕΑ — Markant Handels und Service GmbH (CASTELLANI) που ασκήθηκε στις  17 Μαΐου 2006

29.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/35
            
         Προσφυγή της Castellani κατά ΓΕΕΑ — Markant Handels und Service GmbH (CASTELLANI) που ασκήθηκε στις 17 Μαΐου 2006
   (Υπόθεση T-149/06)
   (2006/C 178/65)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Castellani SpA (Pontedera, Italie) (Εκπρόσωποι: A. Di Maso και M. R. Di Maso, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Markant Handels und Service GmbH (Offenburg, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την από 22 Φεβρουαρίου 2006 του πρώτου τμήματος του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) στην υπόθεση R 449/2005-1·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: η προσφεύγουσα
   
      Σήμα προς καταχώριση: το περιγραφικό σήμα «CASTELLANI» για τα προϊόντα της κλάσης 33 (αλκοολούχα ποτά εκτός από μπίρες, λικέρ, αφρώδεις οίνους και σαμπάνια) — αίτηση καταχωρίσεως υπ' αριθ. 2 387 272
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: MARKANT Handels- und Service GmbH
   
      Αντιταχθέν δικαίωμα επί σήματος ή σημείου: τα εθνικά λεκτικά σήματα «CASTELLUM» για τα προϊόντα της κλάσης 33 (οίνοι,πλην των αφρωδών οίνων) και «CASTELLUCA» για τα προϊόντα της κλάσης 33 (οίνοι)
   
      Απόφαση του τμήματος ανακοπών: απόρριψη της ανακοπής στο σύνολό της
   
      Απόφαση του τμήματος προσφυγών: ακύρωση της αποφάσεως του τμήματος ανακοπών και απόρριψη της αιτήσεως καταχωρίσεως
   
      Λόγοι ακυρώσεως: παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου, καθόσον τα εμπλεκόμενα σήματα είναι διαφορετικά και το σήμα της προσφεύγουσας δεν μπορεί να δημιουργήσει σύγχυση στους Γερμανούς καταναλωτές.